HABARI PICHA:

Abiria wa Treni kutoka Mbeya kwenda Dar Es Salaam kwa kutumia reli ya TAZARA @TAZARAHQ wamekwama katika kituo cha treni Makambako baada ya kichwa cha treni waliyokuwa wakisafiria kuharibika katika kituo kiitwacho Mahongole.

Mmoja wa abiria hao(aliyeomba jina lake kutotajwa) anasema baada ya treni hiyo kutoka Makambako ilifika kituo cha Mahongole majira ya saa 07:23 mchana lakini treni ikasimama na kichwa kikatolewa ili kutengenezwalakini baada ya masaa mawili walitangaziwa warudi ndani ya treni.

Katika hali ya kushangaza treni haikuendelea kwenda mbele bali irudi nyuma(Makambako) bila wao kuambiwa sababu walipofika Makambako hawakukuta watoa huduma. Ndipo walipojaribu kupiga simu kituo cha Mbeya wakaambiwa kichwa  kimepata changamoto hivyo kitaletwa kichwa kutoka Mbeya na ifikapo saa nne usiku wataanza safari kuelekea Dar Es Salaam.

“cha kushangaza, treni ilianza kurudi nyuma, hatukupewa maelezo yoyote, tukarudishaa reverse mpaka makambako. tulipofika makambako abiria tukaelekea ofisi ya Station Master kwa ajili ya kupata maelezo ni nini kinaendelea, tulipofika ofisini kwake hatukumkuta, na ofisi nyingine zilikuwa zimefungwa, kwenye kituo kidogo cha polisi hakukua na polisi hata mmoja.” ameeleza abiria

Abiria huyo anadai mpaka sasa saa saba usiku (01:20AM) kichwa kimefika lakini treni hiyo yenye mabehewa 12 haijaanza safari kuelekea Dar Es Salaam. Huku akieleza kuwa treni ilianza safari Jumapili tarehe 12, 2025 saa tisa usiku wakitarajia kufika leo Januari 13, saa 11 Alfajiri.

Kwa maelezo ya abiria huyo ndani ya treni kuna wanafunzi wengi hivyo changamoto hii itawaathiri kwani kila huduma inayotolewa kituoni inapaswa kulipiwa. Lakini pia huduma muhimu kituoni kama maliwato ni changamoto huku wakihofia magonjwa ya mlipuko kama kipindupindu.

Abiria hawa wanaliomba Shirika la Reli nchini @tzrailways na TAZARA  @TAZARAHQ kuwasaidia waweze kupata utatuzi wa changamoto hiyo ili kuendelea na safari na kuwahi lakini pia utoaji wa taarifa uwe wa haraka inapotokea tatizo ili waweze kujua namna ya kupambana na changamoto zinazoweza kujitokeza.